**המפגש המסתורי**

רועי לוחץ על דוושת הגז של תא המילוט, הוא חייב להזדרז, כבר אין דרך חזרה. עוד מעט יגלו שהוא יצא מהתחנה בלי אישור וירדפו אחריו. הקריירה שלו כסוכן חלל גם ככה גמורה ואם הוא יכשל כנראה יזרקו אותו לכלא, אם הוא יצליח הוא יזכה בתהילת עולם.

רועי לוחץ על כפתור הטייס האוטומטי ונותן למחשב פקודה לטוס לצילקה רן 5, הוא רק רוצה לגלות מה הייתה החללית שראה שם, מה הדבר המסתורי שראה שם שהוא לא יכול להפסיק לחשוב עליו.

אתמול הוא סיפר למפקד על החללית שראה, אך המפקד שהיה חשדן מטבעו פקפק בו "הרבה כבר ניסו את זה, זה לא יעבוד לך סכ''ט (סוכן חלל טוראי) רועי אתה נשאר בתחנה עד שתביא לי הוכחה" "אבל ראיתי אותה, אני מבטיח" כבר ראית הרבה דברים בעבר, משהו היה אמיתי מכל זה?" ירה לעברו המפקד. "איך אתה יכול להתעלם מהאמת?!" צעק רועי לעבר המפקד המתרחק. "כי האמיתות שלי הן עובדות, לא דמיונות" אמר המפקד ונעלם מעבר לפינה, רועי הבין שהוא לבד.

המחשב מודיע שהתא נכנס לצילקה רן, ורועי סורק את הסביבה בחיפוש אחר החללית, אך כלום לא עולה על המסך.

לפתע מופיעות מאחוריו חלליות של הסוכנות, רועי חייב לברוח. הוא לוחץ על דוושת הגז ודוהר קדימה אך החלליות רודפות אחריו בכח מלא ומתחילות לסגור פער, הן מהירות מתא המילוט הקטן. רועי עוקף אסטרואידים וכוכבים במהירות שיא וכמעט מתרסק בתוך כוכב שביט קפוא אך החלליות הולכות ומתקרבות. זו מתמטיקה פשוטה, החלליות מהירות ממנו פי 2 ולכן ישיגו אותו תוך דקה. הכל כבר נראה אבוד.

לפתע עולה לו רעיון. מימינו נמצא כוכב הגז סזט 38. זאת תוכנית נואשת אך אין לו ברירה, הוא פונה בחדות לתוך כוכב הגז. הוא בטוח שחמק מהם ומתנשם לרווחה אך לפתע מופיעה אחת החלליות מבעד למעטפת הגז. הלך עליו, מצד אחד נמצאת הליבה של הכוכב ומהשני החללית. תפסו אותו.

התא מתחיל לזוז, הוא לא מבין מה קורה. כשהוא מסתכל מהחלון, הוא לא מאמין למראה עיניו. הוא נגרר על ידי מה שחיפש, על ידי החללית המסתורית! תא המילוט מיטלטל בחוזקה והעולם סביב רועי משחיר.

רועי מתעורר בחדר קטן על מיטה כחולה. מולו יושב בן אדם גבוה וצנום שלבוש במדים שהוא לא ראה מימיו "מי אתה? איפה אני?" שואל רועי, ולפתע נזכר במה שקרה, מיליון שאלות עולות במוחו.

מה המדים האלו? איך הם גררו אותו? האם יש סוכנות חלל סודית? פתאום האיש מתחיל לדבר וקוטע את מחשבותיו "צמי גרטחל תל בעחלמצן" הוא אומר, אך משומה רועי מבין כל מילה "אני החוקר של האנושות" "למה אתה מתכוון? איך אני מבין את השפה שלך?" האיש שתק לרגע ואז אמר "הכל יתברר בהמשך, לגבי השפה שלי, בחללית יש מערכת תרגום בלעדיה גם אני לא הייתי מבין אותך. בוא איתי" כשרועי הלך איתו במסדרונות החללית הוא נדהם לגלות שבכל מקום יש טכנולוגיות שלא ראה מימיו, שלל הולוגרמות, משכפלים, משגרים ועוד מכשירים שלא הצליח להבין את מהותם.

לבסוף הם מגיעים לחדר ישיבות קטן וקומפקטי ובתוכו שולחן מלבני, בקצה השולחן יושב אדם נמוך וקירח, הוא מסמן לרועי לשבת מולו. "חיכיתי לך זמן רב, זמן רב מדי למעשה. התפתחתם לאט משחשבנו, כבר התחלתי לאבד עניין" אומר לו האיש. "למה אתה מתכוון? מה קורה פה?!" שואל רועי בלחץ, נמאס לו מהמסתוריות שאופפת את האנשים פה. "אני מתכוון לניסוי שנקרא "אנושות כדור הארץ" למעשה אתה חלק ממנו. אתה מבין, האנושות נוצרה בכלל על כוכב לא רחוק בשם "היבשה הראשונה" לפני כ20 מיליון שנה, לפני מיליון שנה צוות בכיר של מדענים החליטו לבצע ניסוי שבו ישחזרו את התנאים שבהם התפתחה האנושות ולראות האם האנושות תוכל להתפתח שוב, החללית הזאת משגיחה על הניסוי ממרחק בטוח ואני הקפטן שלה מעל אלפיים שנה. לניט, הבחור שליווה אותך הוא החוקר הראשי כבר שלושת אלפים שנה ועכשיו סוף סוף אפשר להכריז שהניסוי הצליח. האנושות התפתחה פעם שנייה!" הוא מכריז. רועי לא יודע מה לומר, האם להאמין לאדם שיושב מולו, האם להאמין לו שהאנושות כולה היא רק ניסוי? "אתה לא מאמין לי נכון? תחשוב על זה, מאיפה אתה חושב שהגיעו כל הטכנולוגיות שראית? ומערכת התרגום? והשפה שלנו? ואיך זה שכדור הארץ קיים מיליארדי שנים אך התרבות קיימת רק כמה אלפים?" הוא אומר וניגש אל מסך הולוגרמה שריחף באמצע החדר. "הנה, תראה זה הכוכב שממנו האנושות מגיעה" מעל השולחן מופיעה הולוגרמה צבעונית של כוכב ירוק עם פסים כחולים ברמת דיוק מפחידה. "אני מאמין לך" אומר רועי לבסוף "אבל למה בכלל הבאת אותי לפה?" "כי רציתי לדבר עם אדם מהניסוי ולא רק להסתמך על העובדות היבשות, אני חייב להודות שהתרשמתי" הוא עונה לו. "אף אחד לא יאמין לי אם אספר את זה, וגם ככה אני כנראה אלך לכלא" "לפעמים צריך לשלם מחיר למען האמת, לגבי המשפט, אנחנו כבר נדאג לזה" אומר הקפטן.

כעבור כמה שעות יושב רועי בתא המילוט ומשייט לעבר חללית הסוכנות. הוא עוגן במעגן השלישי ונכנס לחללית, מולו עומדים שלושה סוכנים. "בוא אחרינו" אומר הבכיר מבניהם. "לאן אתם לוקחים אותי?" שואל רועי. "לתחקיר" הוא אומר.

בסוף התחקיר אומר לו הקצין שלדעתו הוא ראוי למאסר אך המפקד זיכה אותו, לרגע רועי לא מבין מה קורה אך אז הוא נזכר במה שאמר לו הקפטן על החללית ומבין שיש יד מכוונת מאחורי הקלעים. הנושא הזה כבר מטופל אך השאלה הגדולה באמת נשארת פתוחה, האם לספר את האמת ההזויה על "היבשת הראשונה" ולהיתפס כמשוגע או להשאיר את האמת חבויה בצללים?

רועי עומד מול המפקד בחדר המרכזי בתחנה, המפקד הנרגש מתשאל אותו לגבי מה שקרה. "אם כך, הם למעשה גררו אותך פנימה, נכון?" "כן, זה נכון" אומר רועי. "החיפוש אחר האמת הוא התכונה החזקה ביותר שלך רועי, אני שמח שיש ביננו כאלה שלא מפחדים להקריב למען האמת" רועי מרגיש כאילו היכה בו ברק ומחליט באותו רגע לחשוף את האמת, לא משנה מה יהיה המחיר. "המפקד, יש לי משהו לספר לך" הוא אומר...

חודשיים אחר כך רועי יושב בחדרו שבכדור הארץ אחרי תחקור ארוך שבו הגיעו למסקנה שההיגיון שלו סולף והוא השתגע מהסוכנות הוא פוטר וכבר לא יוכל לחזור. יש לו מזל שלו הכניסו אותו לבית משוגעים. לפתע נשמעת דפיקה בדלת "יבוא" רועי אומר. לתוך החדר נכנס המפקד שלו לשעבר. "קיבלתי חופשה לכדור הארץ והחלטתי לבוא לבקר כאן כדי לומר סליחה, כשסיפרת לי את הסיפור שלך לא האמנתי אך ככל שחשבתי על זה יותר הבנתי שלא הייתה לך סיבה לשקר, אני חייב ללכת אבל רק רציתי לומר שאני מאמין לך רועי, אני מאמין"